Source: https://pravnapraksa.si/LITE/Kazalo.aspx?Src=5fphY2yrmhDl7JZo0uGOX4y92CEMTaWXNFMaFcubZB5JyJizZMi9Hk5vqirR23%2FGW%2Fm8O%2FntCRiyeA5EJBomxi%2B8g6GJR6Mq64NAHrDGdqI%3D
Timestamp: 2020-07-05 09:48:12+00:00

Document:
ESČP: pogajanja o priznanju krivde so sprejemljiva
dr. Andreja Tratnik, 22.5.2014
dr. Andreja Tratnik, Pravna praksa, 20/2014Reševanje kazenskih zadev s pogajanji o priznanju krivde ni več le evropski trend, ampak postaja evropsko (če ne celo svetovno) pravilo. Od držav članic Sveta Evrope je le manjšina takih, ki se (še) niso vdale pogajalstvu v kazenskem postopku (Azerbajdžan, Grčija in Turčija). Evropskemu sodišču za človekove pravice (ESČP) se je v zadevi Natsvlishvili in Togondize proti Gruziji zelo jasno postavilo vprašanje, ali je tak način reševanja kazenskih zadev v skladu z zahtevami Evropske konvencije o človekovih pravicah (EKČP), natančneje 6. členom EKČP (pravica do poštenega postopka) in ali morda z njim ni poseženo v pravico do pritožbe v kazenskih zadevah, kot je določena v 2. členu protokola št. 7 k EKČP. Ker so pogajanja o priznanju krivde kljub svoji mladosti (pred kratkim so dopolnila dve leti) v Sloveniji že postala nepogrešljiv del kazenskega pravosodja, je odgovor ESČP še toliko bolj zanimiv.
In favorem rezidentov za daljši čas: višina upravne takse in pridobitev socialne pomoči
Katarina Vatovec, 24.5.2012
Katarina Vatovec, Pravna praksa, 20/2012V nedavno izdanih sodbah v zadevah Kamberaj proti IPES in drugi ter Evropska komisija proti Nizozemski je luksemburško Sodišče razlagalo Direktivo 2003/109/ES o statusu državljanov tretjih držav, ki so rezidenti za daljši čas. Odločilo je, da država članica, ki za izdajo dovoljenj za prebivanje državljanom tretjih držav in njihovim družinskim članom zaračunava previsoke in nesorazmerne upravne takse, ovira izvajanje pravic, podeljenih z Direktivo 2003/109/ES, in s tem krši pravo EU. Na Nizozemskem so bile namreč te takse kar sedem do 27-krat višje od taks, predpisanih za izdajo podobnih dokumentov državljanom Unije. V zadevi Kamberaj pa je Sodišče poudarilo, da se morajo državljani EU in državljani tretjih držav, ki so rezidenti za daljši čas, pri razdeljevanju sredstev za stanovanjske subvencije obravnavati enako, če nacionalno sodišče ugotovi, da taka subvencija spada na področje socialne pomoči in šteje za osnovni prejemek. V obeh sodbah je Sodišče sledilo cilju Direktive, tj. integraciji rezidentov za daljši čas, zato ni presenetljivo, da odločitvi v dobršni meri omejujeta diskrecijsko pravico, ki jo državam članicam daje omenjena direktiva.
Direktiva o letaliških pristojbinah ostaja veljavna
Katarina Vatovec, 26.5.2011
Katarina Vatovec, Pravna praksa, 20/2011Luksemburško Sodišče je potrdilo veljavnost Direktive o letaliških pristojbinah, ki določa skupna načela za obračunavanje letaliških pristojbin na letališčih EU in ki so jo države članice morale prenesti v svojo zakonodajo do 15. marca 2011. Zavrnilo je namreč tožbo, v kateri je Luksemburg utemeljeval neskladje te Direktive z načeli enakega obravnavanja, sorazmernosti in subsidiarnosti.
Irena Vovk, 26.5.2011
Irena Vovk, Pravna praksa, 20/2011Članek iz revije Pravna praksa
Italija ni odgovorna za smrt demonstranta
Nana Weber, 26.5.2011
mag. Nana Weber, Pravna praksa, 20/2011Srečanje držav članic G8 v letu 2001 je spremljala smrt demonstranta Carla Giulianija, ki ga je ustrelil takrat komaj dvajsetletni karabinjer M. P. Evropsko sodišče za človekove pravice (ESČP) je zadevo že presojalo in odločilo, da Italija ni prekršila pravice do življenja, ki jo varuje 2. člen Evropske konvencije o človekovih pravicah (EKČP) glede čezmerne uporabe sile in glede pozitivne dolžnosti varstva življenja svojih državljanov, temveč je šlo zgolj za kršitev 2. člena EKČP glede procesnih kršitev, ki jih državam nalaga ta člen, in priznalo pritožnikom - vsakemu od staršev umrlega demonstranta, po 15.000 evrov odškodnine, sestri pa 10.000 evrov. V vnovičnem odločanju je sodišče spremenilo stališče glede edine ugotovljene kršitve in razsodilo v prid Italiji.
Ohranjen status quo v razmerju med svobodo izražanja in pravico do zasebnosti
Polona Tepina, 26.5.2011
Polona Tepina, Pravna praksa, 20/2011Evropsko sodišče za človekove pravice (ESČP) je v odmevni zadevi Mosley proti Združenemu kraljestvu, v kateri je tehtalo med pravico do zasebnosti in svobodo izražanja, odločilo, da država ne krši pozitivne obveznosti spoštovanja zasebnega in družinskega življenja, če v svoji zakonodaji ne predvidi instituta, ki bi medijem nalagal dolžnost predhodne seznanitve posameznika z nameravano objavo podrobnosti iz njegovega zasebnega življenja (predvsem, a ne izključno, intimnih, senzacionalističnih, škodljivih informacij).
Irena Vovk, Pravna praksa, 20/2011Torek, 17. 5. Pomoč Portugalski. Finančni ministri EU so soglasno potrdili triletni program pomoči za Portugalsko, in sicer v višini 78 milijard evrov. V zameno pa od nje zahtevajo ostre varčevalne ukrepe. Tretjino pomoči bo prispeval Mednarodni denarni sklad, dve tretjini oziroma 52 milija
2019(4) 2014(5) 2013(6) 2012(5)
2011(6) 2010(5) 2009(4) 2008(7)

References: Sodišče 
 Sodišče 
 sodišče 
 Sodišče 
 Sodišče 
 sodišče 
 sodišče 
 sodišče